Bigg Boss: ಜೋಡಿಯಾಗ್ತಾರೆ ಎಂದು ಊಹಿಸಿದ್ದ ಫ್ಯಾನ್ಸ್‌ಗೆ ತನಿಷಾ- ವರ್ತೂರು ಶಾಕ್

ದೊಡ್ಮನೆ ಆಟ (Bigg Boss Kannada 10) ಮುಗಿಯುವ ಮುನ್ನ ಜೋಡಿಯಾಗುತ್ತಾರೆ ಎಂದು ಭಾವಿಸಿದವರಿಗೆ ತನಿಷಾ ಮತ್ತು ವರ್ತೂರು ಸಂತೋಷ್ (Varthur Santhosh) ಶಾಕ್ ಕೊಟ್ಟಿದ್ದಾರೆ. ಲವ್ ಬರ್ಡ್ಸ್ ಆಗುತ್ತಾರೆ ಎಂದುಕೊಂಡಿದ್ದ ಫ್ಯಾನ್ಸ್‌ಗೆ ನಿರಾಸೆ ಮೂಡಿಸಿದ್ದಾರೆ. ಜೋಡಿಯಾಗುವುದು ಇರಲಿ, ಫ್ರೆಂಡ್‌ಶಿಪ್‌ ಮಾಡಿಕೊಳ್ಳುವುದಕ್ಕೂ ಹಿಂದೆ ಮುಂದೆ ನೋಡ್ತಿದ್ದಾರೆ ತನಿಷಾ- ವರ್ತೂರು. ಇಬ್ಬರೂ ಒಬ್ಬರ ಮೇಲೆ ಒಬ್ಬರು ಮುನಿಸಿಕೊಂಡು ದೂರ ದೂರ ಆಗಿದ್ದಾರೆ.

ಈ ವಾರ ಲೋಕದೊಳಗೆ ಗಂಧರ್ವರನ್ನು ರಾಕ್ಷಸರು ಸಿಕ್ಕಾಪಟ್ಟೆ ಗೋಳು ಹೊಯ್ದುಕೊಳ್ಳುತ್ತಿದ್ದಾರೆ. ತಮಗೆ ಹೇಗೆ ಬೇಕೋ ಹಾಗೇ ಕೆಲಸಗಳನ್ನು ಮಾಡಿಸಿಕೊಳ್ಳುವುದಲ್ಲದೆ, ತಮ್ಮಲ್ಲಿರುವ ಕೋಪವನ್ನೆಲ್ಲಾ ತೀರಿಸಿಕೊಳ್ಳುತ್ತಿದ್ದಾರೆ. ಇವತ್ತು ರೂಲ್ಸ್ ಬ್ರೇಕ್ ಹಾಗೂ ವೈಯಕ್ತಿಕ ನಿಂದನೆಯೇ ಜೋರಾಗಿದೆ. ಬಿಗ್ ಬಾಸ್ ಮನೆಯಲ್ಲಿ ಇದೆ ಮೊದಲ ಬಾರಿಗೆ ಸಾಕಷ್ಟು ಬಾರಿಗೆ ರೂಲ್ಸ್ ಬ್ರೇಕ್ ಮಾಡಿದ್ದಾರೆ. ಬಿಗ್ ಬಾಸ್ ಕೂಡ ಇದನ್ನು ಹಲವು ಬಾರಿ ಎಚ್ಚರಿಸಿದ್ದಾರೆ. ಇದನ್ನೂ ಓದಿ:‘ಮೂರನೇ ಕೃಷ್ಣಪ್ಪ’ ಸಿನಿಮಾದ ಮೆಲೋಡಿ ಸಾಂಗ್ ರಿಲೀಸ್

ಸಂಗೀತಾ (Sangeetha Sringeri) ಮತ್ತು ತಂಡದವರಿಗೆ ರಾಕ್ಷಸರು ಎಂಬ ಪಟ್ಟ ನೀಡಲಾಗಿದೆ. ರಾಕ್ಷಸರ ವೇಷ ತೊಟ್ಟು ಮನೆಯೊಳಗೆಲ್ಲಾ ರಾಕ್ಷಸರ ರೀತಿಯೇ ವರ್ತಿಸುತ್ತಿದ್ದಾರೆ. ಆದರೆ, ಟಾಸ್ಕ್ ವಿಚಾರದಲ್ಲಿ ವರ್ತೂರು ಸಂತೋಷ್ ಹಾಗೂ ಸಂಗೀತಾ ನಡುವಲ್ಲಿ ಎದ್ದ ಗಲಾಟೆ ದೊಡ್ಡಮಟ್ಟದಲ್ಲಿ ಆಗುತ್ತಿದೆ. ನಿಮ್ಮ ಕ್ಯಾರೆಕ್ಟರ್ ಇರುವುದು ಅದೇ ರೀತಿ ಎಂದಿದ್ದೇ ತಡ, ವಾದ ಜೋರಾಗಿಯೇ ನಡೆದಿದೆ. ಅವಳಾಗಿಯೇ ಅವಳು ಹೇಳಿದಾಗ ಅವಳ ಕ್ಯಾರೆಕ್ಟರ್ ಡ್ಯಾಮೇಜ್ ಆಗಲ್ಲ. ನಾನು ಹೇಳಿದ ಕೂಡಲೇ ಅವರು ಕೋಪಗೊಳ್ತಾರೆ ಎಂದು ವರ್ತೂರು ಸಂತೋಷ್ ಕೋಪ ಹೊರಹಾಕಿದ್ದಾರೆ. ಬಳಿಕ ನಮ್ರತಾ & ತಂಡದವರ ಬಳಿ ಕುಳಿತು ಇದನ್ನೇ ಚರ್ಚೆ ಮಾಡಿದ್ದಾರೆ.

ಸಂಗೀತಾ ಜೊತೆಗಿನ ಜಗಳದಲ್ಲಿ ತನಿಷಾ (Tanisha Kuppanda) ಮಧ್ಯೆ ಪ್ರವೇಶಿಸಿದ್ದು, ವರ್ತೂರು ಸಂತೋಷ್‌ಗೆ ಸಿಟ್ಟು ತರಿಸಿದೆ. ಹೌದು, ನೀವು ಸಂಗೀತಾ ಕ್ಯಾರೆಕ್ಟರ್ ಬಗ್ಗೆ ಮಾತನಾಡಿದ್ರಿ ಎಂದು ತನಿಷಾ ಧ್ವನಿಯೆತ್ತಿರೋದು ಸಂತೋಷ್ ಕೆಂಗಣ್ಣಿಗೆ ಗುರಿಯಾಗಿದೆ. ಬೆಂಕಿ ತನಿಷಾ ಹೀಗಾ ಛೇ, ತನಿಚಾ ಕಚಡಾ ಎಂದು ಸಂತೋಷ್ ಗುಡುಗಿದ್ದಾರೆ.

ಕಾರ್ತಿಕ್ ಮತ್ತು ತನಿಷಾ ಜೊತೆ ಜಗಳ ಮಾಡಿಕೊಂಡು ಬಂದಿದ್ದ ಸಂಗೀತಾ, ತನಿಷಾ ಹಾಗೇ, ಕಾರ್ತಿಕ್ ಹೀಗೆ ಎಂದು ನಮ್ಮ ಬಳಿಯೇ ಹೇಳಿದ್ದರು. ನೀವೂ ಈಗ ಅವರನ್ನು ನೋಡುತ್ತಿದ್ದೀರಿ. ಆದರೆ, ಅವರನ್ನು ನಾವೂ ಮೊದಲಿನಿಂದಲೂ ನೋಡಿದ್ದೀವಿ ಎಂದರು ನಮ್ರತಾ. ಬಳಿಕ, ತನಿಷಾ ಮಾತಿನ ದಾಟಿ ಬಗ್ಗೆ ಮಾತು ಕತೆಯಾಯಿತು. ಆಗ ವರ್ತೂರು ಸಂತೋಷ್ ನಿಜಕ್ಕೂ ತನಿಷಾ ಕಚಡಾನೇ ಎಂದಿದ್ದಾರೆ. ಅವರು ಹೀಗೆ ಅಂತ ಗೊತ್ತಿರಲಿಲ್ಲ ಎಂದು ತನಿಷಾ ವಿರುದ್ಧ ವರ್ತೂರು ಸಂತೋಷ್ ಸಿಡಿದೆದಿದ್ದಾರೆ.